**Мемориален фонд “Д-р Илко Ескенази”**

*Като отбелязва големите теоретически, законодателни и практически приноси*

 *на д-р Илко Ескенази в цялостния процес на присъединяването на*

*България към Европейския съюз*

обявява

**Петнадесети годишен конкурс**

за присъждане на

## Награда “Д-р Илко Ескенази”

**П Р А В И Л Н И К**

1. Конкурсът има за цел да отличи и награди по един писмен труд в областите “Право” и “Икономика”, свързан с членството на България в ЕС.

2. Представените разработки трябва да са съдържателни, да третират актуален проблем, свързан с правото и политиките на ЕС и на Република България.

Разработките да са насочени към:

***За юристи***:

* + Съдебно сътрудничество в областта на дружественото право в ЕС.
	+ Правото на интелектуална собственост в ЕС.
	+ Правно регулиране на военното сътрудничество в ЕС

***За икономисти***:

* Икономика на енергетиката в ЕС.
* Икономика на софтуерната индустрия в България като член на ЕС.
* Емиграцията и имиграцията и отражението им върху икономиката на България след приемането й в ЕС.

Конкурсните работи трябва да са ясно написани, да съдържат творчески елементи и по възможност да имат значение за практиката.

1. Конкурсът е предназначен за юристи и икономисти, ненавършили 35 години към 1 януари 2019 г., както и за студенти в ***юридическите и икономическите*** специалности вкл.тези от специалността европеистика .
2. Оценяването на представените трудове се извършва от комисия от видни специалисти по тематиката на конкурса. Комисията се назначава от председателя на МФ "Св.Св. Кирил и Методий" по предложение на управителния съвет на Мемориален фонд "Д-р Илко Ескенази" .
3. Всяка от двете награди – за право и за икономика – се състои от парична награда в размер на 2 500 лв. и грамота. Комисията има право да присъди и до 3 почетни грамоти във всяка от двете области.
4. Връчването на наградите ще се извърши на 20 май 2019 г. (или в близост до тази дата). Наградите се връчват в подходяща за случая обстановка и със съдействието на Министъра на външните работи или личност с еквивалентна позиция.

# *Процедура:*

* Конкурсът е ежегоден
* Всеки участник може да представи само един труд
* Не се допускат трудове с повече от един автор
* Трудовете могат да бъдат и публикувани, но не по-рано от м. май 2017 г.

***Необходими документи:***

1. Молба-формуляр със снимка (формулярътможедасеизтеглиотсайтанафондацията*)*
2. Автобиография
3. Разработките се представят на хартия и на електронен носител. Те трябва да имат следните технически параметри: не по-малко от 20 стр.; не повече от 50 стр. със средно 2000 символа на страница.

***Срокове:***

* Документите могат да бъдат подадени на място от ***22 до 26 април 2019г.***(понеделник-петък),**от 14 до 16 ч**., или да бъдат изпратени по пощата (пощенско клеймо преди 26 април 2019г.)
* Място на подаване: Международна фондация ”Св.Св.Кирил и Методий”,
София 1504, ул. “Васил Априлов” № 3.
* Датата, мястото и часа на тържественото връчване на наградите се обявяват допълнително. Кандидатите сами се информират от страницата на фондацията [www.cmfnd.org](http://www.cmfnd.org/).

За допълнителна информация:

 Международна фондация ”Св.Св.Кирил и Методий”

София 1504, ул. “Васил Априлов” № 3, тел. (02) 943 00 01, [www.cmfnd.org](http://www.cmfnd.org/)